## Zakon o područjima i sjedištima sudova

### NN 85/2008 (21.7.2008.), Zakon o područjima i sjedištima sudova

# HRVATSKI SABOR

2730

Na temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O PODRUČJIMA I SJEDIŠTIMA SUDOVA

Proglašavam Zakon o područjima i sjedištima sudova, kojega je Hrvatski sabor
donio na sjednici 9. srpnja 2008. godine.
Klasa: 011-01/08-01 /91
Urbroj: 71-05-03/1-08-2
Zagreb, 15. srpnja 2008.

Predsjednik
Republike Hrvatske
**Stjepan Mesić, v. r.**

## ZAKON

### O PODRUČJIMA I SJEDIŠTIMA SUDOVA

Članak 1.
Ovim se Zakonom ustanovljuju općinski, županijski i trgovački sudovi i utvrđuje
njihovo sjedište i područja nadležnosti.
Članak 2.
Sjedište i područje nadležnosti općinskih i županijskih sudova je:
I. U ZAGREBAČKOJ ŽUPANIJI
1. ŽUPANIJSKI SUD U VELIKOJ GORICI za područje općin­skih sudova u Ivanić-Gradu,
Jastrebarskom, Samoboru, Velikoj Gorici, Vrbovcu i Zaprešiću.
Općinski sud u Ivanić-Gradu za područje općina: Ivanjska, Kloštar Ivanić, Križ i
Štefanje i gradova Ivanić-Grad i Čazma.
Općinski sud u Jastrebarskom za područje općina: Klinča Sela, Krašić, Pisarovina
i Žumberak i grad Jastrebarsko.
Općinski sud u Samoboru za područje općine Stupnik i gradova Samobor i Sveta
Nedelja.
Općinski sud u Velikoj Gorici za područje općina: Kravarsko, Orle i Pokupsko i
grad Velika Gorica.
Općinski sud u Vrbovcu za područje općina: Dubrava, Farkaševac, Gradec, Preseka
i Rakovec i grad Vrbovec.
Općinski sud u Zaprešiću za područje općina: Bistra, Brdovec, Dubravica,
Jakovlje, Luka, Marija Gorica i Pušća i grad Zaprešić.
II. U KRAPINSKO-ZAGORSKOJ ŽUPANIJI
1. ŽUPANIJSKI SUD U ZLATARU za područje općinskih su­dova u Krapini, Zaboku i
Zlataru.
Općinski sud u Krapini za područje Đurmanec, Jesenje, Petrovsko, Radoboj,
Desinić i Hum na Sutli i gradova Pregrada i Krapina.
Općinski sud u Zaboku za područje općina: Bedekovčina, Krapinske Toplice, Sveti
Križ Začretje, Veliko Trgovišće, Kraljevec na Sutli, Kumrovec, Tuhelj i Zagorska
Sela i gradova Klanjec i Zabok.
Općinski sud u Zlataru za područje općina: Budinščina, Hrašćina, Konjščina,
Lobor, Mače, Mihovljan, Novi Golubovec, Zlatar Bistrica, Gornja Stubica, Marija
Bistrica i Stubičke Toplice i gradova Donja Stubica, Oroslavje i Zlatar.
III. U SISAČKO-MOSLAVAČKOJ ŽUPANIJI
1. ŽUPANIJSKI SUD U SISKU za područje općinskih sudova u Glini, Hrvatskoj
Kostajnici, Kutini i Sisku.
Općinski sud u Glini za područje općine Gvozd i Topusko i grada Gline.
Općinski sud u Hrvatskoj Kostajnici za područje općina: Donji Kukuruzari,
Hrvatska Dubica, Majur i Dvor i grad Hrvatska Kostajnica.
Općinski sud u Kutini za područje općina: Jasenovac, Lipovljani, Popovača,
Velika Ludina i gradova Kutina i Novska.
Općinski sud u Sisku za područje općina: Lekenik, Martinska Ves i Sunja i
gradova Petrinja i Sisak.
IV. U KARLOVAČKOJ ŽUPANIJI
1. ŽUPANIJSKI SUD U KARLOVCU za područje Općinskog suda u Karlovcu i Ogulinu.
Općinski sud u Ogulinu za podruje općina: Josipdol, Plaški, Saborsko i Tounj i
gradova Ogulin i Vrbovsko.
Općinski sud u Karlovcu za područje općina: Draganić, Krnjak, Lasinja,
Barilović, Bosiljevo, Generalski Stol, Netretić, Ribnik, Žakanje, Kamanje,
Cetingrad, Rakovica i Vojnić i gradova Slunj, Ozalj, Duga Resa i Karlovac.
V. U VARAŽDINSKOJ ŽUPANIJI
1. ŽUPANIJSKI SUD U VARAŽDINU za područje Općinskog suda u Varaždinu.
Općinski sud u Varaždinu za područje općina: Beretinec, Cestica, Gornji
Kneginec, Jalžabet, Sveti Ilija, Sračinec, Petrijanec, Trnovec Bartolovečki,
Vidovec, Vinica, Bednja, Donja Voća, Klenovnik, Maruševec, Martijanec, Mali
Bukovec, Veliki Bukovec, Sveti Đurđ, Breznički Hum, Breznica, Ljubešćica, Visoko
i gradova Varaždin, Ivanec, Lepoglava, Ludbreg, Novi Marof i Varaždinske
Toplice.
VI. U KOPRIVNIČKO-KRIŽEVAČKOJ ŽUPANIJI
1. ŽUPANIJSKI SUD U KOPRIVNICI za područje općinskih su­dova u Koprivnici i
Križevcima.
Općinski sud u Koprivnici za područje općina: Drnje, Đelekovec, Gola, Hlebine,
Koprivnički Ivanec, Koprivnički Bregi, Legrad, Novigrad Podravski, Peteranec,
Podravske Sesvete, Rasinja, Sokolovac, Ferdinandovac, Kalinovac, Kloštar
Podravski, Molve, Novo Virje i Virje i gradova Đurđevac i Koprivnica.
Općinski sud u Križevcima za područje općina: Kalnik, Gornja Rijeka, Sveti Petar
Orehovec i Sveti Ivan Žabno i grad Križevci.
VII. U BJELOVARSKO-BILOGORSKOJ ŽUPANIJI
1. ŽUPANIJSKI SUD U BJELOVARU za područje općinskih su­dova u Bjelovaru i
Daruvaru.
Općinski sud u Bjelovaru za područje općina: Kapela, Nova Rača, Rovišće,
Severin, Šandrovac, Velika Pisanica, Veliko Trojstvo, Zrinski Topolovac i grad
Bjelovar.
Općinski sud u Daruvaru za područje općina: Dežanovac, Đulovac, Končanica,
Sirač, Berek, Hercegovac, Velika Trnovitica i Veliki Grđevac i gradova Daruvar,
Garešnica i Grubišno Polje, Lipik i Pakrac.
VIII. U PRIMORSKO-GORANSKOJ ŽUPANIJI
1. ŽUPANIJSKI SUD U RIJECI za područje općinskih sudova u Crikvenici, Delnicama,
Krku, Malom Lošinju, Opatiji, Rabu i Rijeci.
Općinski sud u Crikvenici za područje Vinodolske općine i gradova Crikvenica,
Novi Vinodolski i Senj.
Općinski sud u Delnicama za područje općina: Brod Moravice, Fužine, Lokve,
Mrkopalj, Ravna Gora i Skrad i gradova Delnice i Čabar.
Općinski sud u Krku za područje općina: Baška, Dobrinj, Malinska-Dubašnica,
Omišalj, Punat i Vrbnik i grad Krk.
Općinski sud u Malom Lošinju za područje gradova Cres i Mali Lošinj.
Općinski sud u Opatiji za područje općina: Lovran, Matulji i Mošćenička Draga i
grad Opatija.
Općinski sud u Rabu za područje općine Lopar i grad Rab.
Općinski sud u Rijeci za područje općina: Čavle, Jelenje, Klana, Kostrena i
Viškovo i gradova Bakar, Kastav, Kraljevica i Rijeka.
IX. U LIČKO-SENJSKOJ ŽUPANIJI
1. ŽUPANIJSKI SUD U GOSPIĆU za područje Općinskog suda u Gospiću.
Općinski sud u Gospiću za područje općina: Gračac, Karlobag, Lovinac, Perušić,
Donji Lapac, Plitvička Jezera, Udbina, Brinje i Vrhovine i gradova Gospić i
Otočac.
X. U VIROVITIČKO-PODRAVSKOJ ŽUPANIJI
1. ŽUPANIJSKI SUD U VIROVITICI za područje Općinskog suda u Virovitici i
Slatini.
Općinski sud u Virovitici za područje općina: Gradina, Lukač, Pitomača,
Suhopolje, Špišić Bukovica i grad Virovitica.
Općinski sud u Slatini za područje općina: Čađavica, Mikleuš, Nova Bukovica,
Voćin, Sopje, Crnac, Čačinci i Zdenci i gradovi Slatina i Orahovica.
XI. U POŽEŠKO-SLAVONSKOJ ŽUPANIJI
1. ŽUPANIJSKI SUD U POŽEGI za područje Općinskog suda u Požegi.
Općinski sud u Požegi za područje općina: Brestovac, Čaglin, Jakšić, Kaptol,
Velika i gradova Kutjevo, Pleternica i Požega.
XII. U BRODSKO-POSAVSKOJ ŽUPANIJI
1. ŽUPANIJSKI SUD U SLAVONSKOM BRODU za područje općinskih sudova u Novoj
Gradiški i Slavonskom Brodu.
Općinski sud u Novoj Gradišci za područje općina: Cernik, Davor, Dragalić,
Gornji Bogićevci, Okučani, Nova Kapela, Rešetari, Stara Gradiška, Staro Petrovo
Selo i Vrbje i grad Nova Gradiška.
Općinski sud u Slavonskom Brodu za područje općina: Bebrina, Brodski Stupnik,
Bukovlje, Donji Andrijevci, Garčin, Gornja Vrba, Gundinci, Klakar, Oprisavci,
Oriovac, Podcrkavlje, Sibinj, Sikirevci, Slavonski Šamac, Velika Kopanica i
Vrpolje i grad Slavonski Brod.
XIII. U ZADARSKOJ ŽUPANIJI
1. ŽUPANIJSKI SUD U ZADRU za područje općinskih sudova u Benkovcu, Pagu, i
Zadru.
Općinski sud u Benkovcu za područje općina: Lišane Ostrovičke, Polača,
Stankovci, Jasenice i gradova Benkovac i Obrovac.
Općinski sud u Pagu za područje općine Povljana, Kolan i gradova Novalja i Pag.
Općinski sud u Zadru za područje općina: Bibinje, Galovac, Novigrad, Poličnik,
Posedarje, Ražanac, Sali, Sukošan, Starigrad, Škabrnja, Zemunik Donji, Pašman,
Pakoštane, Sveti Filip i Jakov, Tkon, Privlaka, Vir, Kali, Kukljica, Preko i
Vrsi i gradova Zadar, Biograd na Moru i Nin.
XIV. U OSJEČKO-BARANJSKOJ ŽUPANIJI
1. ŽUPANIJSKI SUD U OSIJEKU za područje općinskih sudova u Belom Manastiru,
Đakovu, Našicama, Valpovu i Osijeku.
Općinski sud u Belom Manastiru za područje općina: Bilje, Čeminac, Darda, Draž,
Jagodnjak, Kneževi Vinogradi, Petlovac i Popovac i grad Beli Manastir.
Općinski sud u Đakovu za područje općina: Drenje, Gorjani, Levanjska Varoš,
Punitovci, Satnica Đakovačka, Semeljci, Strizivojna, Trnava i Viškovci i grad
Đakovo.
Općinski sud u Našicama za područje općina: Donja Motičina, Đurđenovac,
Feričanci, Koška i Podgorač i grad Našice.
Općinski sud u Osijeku za područje općina: Antunovac, Čepin, Erdut, Ernestinovo,
Šodolovci, Vladislavci i Vuka i grad Osijek.
Općinski sud u Valpovu za područje općina: Bizovac, Petrijevci, Magadenovac,
Marijanci, Podravska Moslavina i Viljevo i gradova Belišće, Valpovo i Donji
Miholjac.
XV. U ŠIBENSKO-KNINSKOJ ŽUPANIJI
1. ŽUPANIJSKI SUD U ŠIBENIKU za područje općinskih sudova u Kninu i Šibeniku.
Općinski sud u Kninu za područje općina: Biskupija, Civljane, Ervenik, Kijevo,
Kistanje, Promina, Ružić i Unešić i gradova Knin i Drniš.
Općinski sud u Šibeniku za područje općina: Bilice, Murter-Kornati, Tribunj,
Primošten, Rogoznica, Pirovac i Tisno i gradova Skradin, Vodice i Šibenik.
XVI. U VUKOVARSKO-SRIJEMSKOJ ŽUPANIJI
1. ŽUPANIJSKI SUD U VUKOVARU za područje općinskih su­dova u Vinkovcima,
Vukovaru i Županji.
Općinski sud u Vinkovcima za područje općina: Andrijaševci, Ivankovo, Jarmina,
Markušica, Nijemci, Nuštar, Privlaka, Stari Jankovci, Stari Mikanovci, Tordinci
i Vođinci i gradova Vinkovci i Otok.
Općinski sud u Vukovaru za područje općina: Bogdanovci, Borovo, Negoslavci,
Tompojevci, Trpinja, Lovas i Tovarnik i gradova Ilok i Vukovar.
Općinski sud u Županji za područje općina: Babina Greda, Bošnjaci, Cerna,
Drenovci, Gradište, Gunja, Štitar i Vrbanja i grad Županja.
XVII. U SPLITSKO-DALMATINSKOJ ŽUPANIJI
1. ŽUPANIJSKI SUD U SPLITU za područje općinskih sudova u Imotskom, Makarskoj,
Sinju, Splitu, Starom Gradu, Supetru i Trogiru.
Općinski sud u Imotskom za područje općina: Cista Provo, Lokvičići, Lovreć,
Podbablje, Proložac, Runovići, Zagvozd i Zmijavci i grad Imotski.
Općinski sud u Makarskoj za područje općina: Baška Voda, Brela, Gradac, Podgora
i Tučepi i grad Makarska.
Općinski sud u Sinju za područje općina: Dicmo, Hrvace i Otok i gradova Sinj,
Trilj i Vrlika.
Općinski sud u Splitu za područje općina: Dugi Rat, Klis, Muć, Dugopolje,
Lećevica, Prgomet, Primorski Dolac, Šestanovac, Zadvarje, Podstrana i Šolta i
gradova Split, Solin, Kaštela, Omiš, Komiža i Vis.
Općinski sud u Starom Gradu za područje općina: Jelsa i Sućuraj i gradova Hvar i
Stari Grad.
Općinski sud u Supetru za područje općina: Bol, Milna, Nerežišća, Postira,
Pučišća, Selca i Sutivan i grad Supetar.
Općinski sud u Trogiru za područje općina: Marina, Okrug i Seget i grad Trogir.
XVIII. U ISTARSKOJ ŽUPANIJI
1. ŽUPANIJSKI SUD U PULI-POLA za područje općinskih su­dova u Bujama – Buie,
Labinu, Pazinu, Puli – Pola, Poreču– Parenzo i Rovinju – Rovigno.
Općinski sud u Bujama – Buie za područje općina: Brtonigla-Verteneglio, Grožnjan
– Grisignana i Oprtalj – Portole i gradova Buje – Buie, Novigrad – Cittanova i
Umag – Umago.
Općinski sud u Labinu za područje općina: Kršan, Pićan, Sveta Nedelja i Raša i
grad Labin.
Općinski sud u Pazinu za područje općina: Cerovlje, Gračišće, Karojba, Lupoglav,
Motovun – Montona, Sveti Petar u Šumi, Tinjan i Lanišće i gradova Pazin i Buzet.
Općinski sud u Puli – Pola za područje općina: Barban, Ližnjan – Lisignano,
Fažana – Fasana, Marčana, Medulin, Svetvinčenat i gradova Pula – Pola i Vodnjan
– Dignano.
Općinski sud u Poreču-Parenzo za područje općina: Funtana – Fontane, Tar –
Vabriga – Torre-Abrega, Kaštelir – Labinci – Castelliere – S. Domenica, Sveti
Lovreč, Višnjan – Visignano, Vižinada – Visinada i Vrsar – Orsera i grad Poreč –
Parenzo.
Općinski sud u Rovinju – Rovigno za područje općina: Bale-Valle, Kanfanar i
Žminj i grad Rovinj-Rovigno.
XIX. U DUBROVAČKO-NERETVANSKOJ ŽUPANIJI
1. ŽUPANIJSKI SUD U DUBROVNIKU za područje općinskih sudova u Dubrovniku,
Korčuli i Metkoviću.
Općinski sud u Dubrovniku za područje općina: Dubrovačko Primorje, Janjina,
Konavle, Mljet, Ston i Župa Dubrovačka i grad Dubrovnik.
Općinski sud u Korčuli za područje općina: Blato, Lastovo, Lumbarda, Orebić,
Smokvica, Trpanj i Vela Luka i grad Korčula.
Općinski sud u Metkoviću za područje općina: Kula Norinska, Pojezerje, Slivno i
Zažablje i gradova Metković, Opuzen, Vrgorac i Ploče.
XX. U MEĐIMURSKOJ ŽUPANIJI
1. ŽUPANIJSKI SUD U ČAKOVCU za područje općinskog suda u Čakovcu.
Općinski sud u Čakovcu za područje općina: Belica, Dekanovec, Domašinec, Gornji
Mihaljevec, Mala Subotica, Nedelišće, Orehovica, Podturen, Pribislavec, Selnica,
Strahoninec, Šenkovec, Štrigova, Sveti Juraj na Bregu, Sveti Martin na Muri,
Vratišinec, Donji Kraljevec, Donji Vidovec, Donja Dubrava, Goričan, Kotoriba i
Sveta Marija i gradova Čakovec, Mursko Središće i Prelog.
XXI. U GRADU ZAGREBU
1. ŽUPANIJSKI SUD U ZAGREBU za područje Općinskog suda u Sesvetama, Općinskog
građanskog suda u Zagrebu, Općinskoga kaznenog suda u Zagrebu i Općinskog suda u
Novom Zagrebu.
Općinski sud u Sesvetama za područje naselja: Adamovec, Belovar, Blaguša,
Budenec, Cerje, Dobrodol, Drenčec, Dumovec, Đurđekovec, Gajec, Glavničica,
Glavnica Donja, Glavnica Gornja, Goranec, Jesenovec, Kašina, Kašinska Sopnica,
Kučilovina, Kućanec, Lužan, Markovo Polje, Moravče, Paruževina, Planina Donja,
Planina Gornja, Popovec, Prekvršje, Prepuštovec, Sesvete, Soblinec, Šašinovec,
Šimunčevec, Vuger Selo, Vugrovec Donji, Vugrovec Gornji, Vurnovec, Žerjavinec,
općina Brckovljani, Rugvica, Bedenica i gradova Dugo Selo i Sveti Ivan Zelina.
Općinski građanski sud u Zagrebu za područje naselja: Ivanja Reka i grad Zagreb
(bez gradskih četvrti južno od rijeke Save).
Općinski kazneni sud u Zagrebu za područje naselja: Ivanja Reka i grad Zagreb
(bez gradskih četvrti južno od rijeke Save).
Općinski sud u Novom Zagrebu za područje naselja: Botinec, Brebernica,
Brezovica, Buzin, Demerje, Desprim, Donji Čehi, Donji Dragonožec, Donji Trpuci,
Drežnik Brezovički, Goli Breg, Gornji Čehi, Gornji Dragonožec, Gornji Trpuci,
Grančari, Havidić Selo, Horvati, Hrašće Turopoljsko, Hrvatski Leskovac, Hudi
Bitek, Ježdovec, Kupinečki Kraljevec, Lipnica, Lučko, Mala Mlaka, Odra, Odranski
Obrež, Starjak, Strmec, Veliko Polje, Zadvorsko i Zagreb (bez gradskih četvrti
sjeverno od rijeke Save).
Do početka rada Općinskog suda u Novom Zagrebu poslove iz djelokruga toga suda
obavljat će Općinski građanski sud u Zagrebu i Općinski kazneni sud u Zagrebu.
Članak 3.
Sjedište i područje nadležnosti trgovačkih sudova je:
Trgovački sud u Bjelovaru, za područja Bjelovarsko-bilogorske,
Koprivničko-križevačke i Virovitičko-podravske županije.
Trgovački sud u Dubrovniku, za područje Dubrovačko-neretvanske županije.
Trgovački sud u Karlovcu, za područja Karlovačke i Ličko-senjske županije.
Trgovački sud u Osijeku, za područja Osječko-baranjske i Vukovarsko-srijemske
županije.
Trgovački sud u Pazinu, za područje Istarske županije.
Trgovački sud u Rijeci, za područje Primorsko-goranske županije.
Trgovački sud u Sisku, za područje Sisačko-moslavačke županije.
Trgovački sud u Slavonskom Brodu, za područja Brodsko-posavske i
Požeško-slavonske županije.
Trgovački sud u Splitu, za područje Splitsko-dalmatinske županije.
Trgovački sud u Šibeniku za područje Šibensko-kninske županije.
Trgovački sud u Varaždinu, za područja Međimurske i Varaždinske županije.
Trgovački sud u Zadru, za područje Zadarske županije.
Trgovački sud u Zagrebu, za područja Zagrebačke i Krapinsko-zagorske županije te
Grada Zagreba.
Članak 4.
Za rješavanje sporova koji se odnose na brodove i plovidbu na moru i unutarnjim
vodama i sporova na koje se primjenjuje plovidbeno pravo, osim sporova o
prijevozu putnika, sporova koji se odnose na zrakoplove i sporova na koje se
primjenjuje zračnoplovidbeno pravo, osim sporova o prijevozu putnika, kao i
sporova koji se odnose na zaštitu i uporabu pronalazaka, uzoraka, modela i
žigova, prava na uporabu tvrtke i sporova iz autorskog prava (članak 34.b točka
6., 7. i 8.) Zakona o parničnom postupku određuju se sljedeći trgovački sudovi:
– Trgovački sud u Osijeku za područje Trgovačkog suda u Slavonskom Brodu,
– Trgovački sud u Rijeci za područje trgovačkih sudova u Karlovcu i Pazinu,
– Trgovački sud u Splitu za područje trgovačkih sudova u Dubrovniku, Šibeniku i
Zadru,
– Trgovački sud u Zagrebu za područje trgovačkih sudova u Bjelovaru, Sisku i
Varaždinu.
Članak 5.
Za rješavanje kaznenih predmeta iz nadležnosti Općinskog suda u kaznenim
postupcima za kaznena djela za koja je propisana kazna zatvora preko pet godina,
u građanskim postupcima o utvrđivanju ili osporavanju očinstva ili materinstva
iz radnih odnosa za ispravak informacija i naknadu štete nastale objavom
informacije, zaštitu od nezakonite radnje te o priznanju izvršenja odluka
stranih sudova određuju se sljedeći općinski sudovi:
Na području Županijskog suda u Rijeci
– Općinski sud u Crikvenici za područje Općinskog suda u Rabu,
– Općinski sud u Rijeci za područje općinskih sudova u Krku i Malom Lošinju
Na području Županijskog suda u Zadru
– Općinski sud u Zadru za područje Općinskog suda u Pagu
Na području Županijskog suda u Splitu
– Općinski sud u Splitu za područje općinskih sudova u Starom Gradu i Supetru.
Članak 6.
Ako zbog posebnih okolnosti sudovi nisu u mogućnosti djelovati u svojim
sjedištima, ministar pravosuđa donijet će odluku kojom će odrediti drugo
sjedište suda iz članka 2., 3., 4. i 5. ovoga Zakona, dok te okolnosti traju.
Članak 7.
Ministarstvo pravosuđa osigurat će radni prostor i tehnički opremiti sudove u
sjedištima suda koji su nastali spajanjem suda najkasnije do 31. prosinca 2019.
Rokove za osiguranje uvjeta iz stavka 1. ovoga članka utvrdit će ministar
pravosuđa posebnim Pravilnikom.
Ministar pravosuđa odlukom će utvrditi da su osigurani uvjeti za rad suda u
njegovom sjedištu.
Članak 8.
Do donošenja odluke iz članka 7. stavka 3. ovoga Zakona ministar pravosuđa
odlukom će odrediti osnivanje stalnih službi izvan sjedišta suda.
Članak 9.
Pravilnik iz članka 7. stavak 2. i odluku iz članka 8. ovoga Zakona ministar
pravosuđa donijet će u roku od 60 dana od dana stupanja na snagu ovoga Zakona.
Članak 10.
Na dan stupanja na snagu ovoga Zakona prestaju važiti sve odredbe Zakona o
područjima i sjedištima sudova (»Narodne novine«, br. 3/94., 104/97., 59/01. i
121/05.) osim odredbe članka 2. toga Zakona.
Zakon iz stavka 1. ovoga članka prestaje važiti 31. prosinca 2008.
Članak 11.
Ovaj Zakon stupa na snagu osmoga dana od dana objave u »Narodnim novinama«, osim
odredbe članka 2. ovoga Zakona koja stupa na snagu 1. siječnja 2009.
Klasa: 711-01/08-01/01
Zagreb, 9. srpnja 2008.

HRVATSKI SABOR
Predsjednik
Hrvatskoga sabora
**Luka Bebić, v. r.**

Zakon, NN 85/2008-2730
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)